

Maanteeamet

info@mnt.ee Meie kuupäev digiallkirjas nr 6-1/7888-4

**Järveküla Saare kinnistu ja lähiala**

**detailplaneeringu kooskõlastamine**

Esitame teistkordseks kooskõlastamiseks Rae Vallavolikogu 21.06.2016 otsusega nr 159 algatatud Järveküla Saare kinnistu ja lähiala detailplaneeringu.

Maanteeameti poolt kirjas nr 15-2/16-00032/695 nimetatud täpsustused ja täiendused on detailplaneeringu materjali sisse viidud.

1. Riigi teega seotud liikluslahendus on kantud aktuaalsele geodeetilisele alusplaanile.
2. Sõiduradade, ohutussaarte jt ristmikuelementide mõõdud on lisatud liikluslahenduse joonisele.
3. Liikluslahenduse joonisele on kantud pöördešabloonid.
4. Vormistatud on lahendus, mis ei näe detailplaneeringu raames uute bussipeatuste rajamist ette.
5. Riigiteele on kavandatud peenardega ristlõige.
6. Detailplaneeringu joonistele on peale kantud olemasolev jalgratta- ja jalgtee ning samuti G.E.O Grupp OÜ poolt projekteeritud kergliiklustee (töö nr P13055).
7. Turu tee ristumiskoha parameetrite määramisel on arvestatud veokiliiklusega.
8. Vana-Tartu mnt 75 kinnistu mahasõidu puhul on tegemist kehtiva Allika kinnistu detailplaneeringus määratud peasissepääsuga, mida koostatava Saare kinnistu detailplaneeringuga muutma ei hakata.
9. Detailplaneeringu seletuskirja p 4.4 alla on lisatud lause „Detailplaneeringu kooseisus on koostatud võimalik perspektiivne liikluslahendus. Lõplik liikluslahendus koostatakse teeprojektiga“.
10. Kõik planeeringuga kavandatu jääb planeeringuala sisse. Liikluslahendusele, mis jääb olemasoleva transpordimaa sihtotstarbega kinnistule ning ei vaja täiendava ehitusõiguse planeerimist või kinnistu moodustamist, koostatakse vastav projekt.

Tuginedes Maanteeameti kirjale nr 15-2/16-00032/742 loodame detailplaneeringu kooskõlastamist ameti poolt kiiremini kui seda näeb ette PlanS § 133 lg 2.

Lugupidamisega

*/allkirjastatud digitaalselt/*

Priit Põldmäe

abivallavanem

Lisad: Detailplaneeringu materjalid

Kadri Randoja 605 6783

kadri.randoja@rae.ee